Predkladacia správa 

	Vypracovanie návrhu  nariadenia vlády Slovenskej republiky,  ktorým sa mení  nariadenie vlády Slovenskej republiky  č. 389/2000 Z. z. o zverejňovaní predbežných oznámení, oznámení o vyhlásení metód verejného obstarávania, súťažných podkladov a výsledkov verejného obstarávania vyplynulo  zo schválenia zákona č. 530/2002 Z. z., ktorým sa mení a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov v znení zákona č. 557/2001 Z. z. 

	Účelom  návrhu nariadenia vlády Slovenskej republiky je definovanie prvopisu oznámenia, ktorý pošle obstarávateľ   a spôsob jeho poslania na zverejnenie  vo Vestníku verejného obstarávania. 

	Návrh nariadenia vlády Slovenskej republiky nebude mať žiadny hospodársky a finančný dosah,  nebude mať  vplyv na štátny rozpočet, rozpočet obcí alebo  rozpočty vyšších územných celkov. Taktiež  nebude mať negatívny enviromentálny vplyv, ani vplyv 
na zamestnanosť. 

	Návrh nariadenia vlády Slovenskej republiky bol z hľadiska jazykovej správnosti  posúdený Jazykovedným ústavom Ľudovíta Štúra. 

	Návrh nariadenia vlády Slovenskej republiky bol predložený na pripomienkové konanie príslušným orgánom a inštitúciám podľa Legislatívnych pravidiel  vlády Slovenskej republiky. Vyhodnotenie pripomienkového konania je súčasťou  predkladaného materiálu.  

	Predmetný návrh nariadenia vlády Slovenskej republiky  bol prerokovaný                     v Legislatívnej rade vlády Slovenskej republiky 19. novembra 2002 a 3. decembra 2002, ktorá ho odporučila predložiť na  rokovanie  vlády Slovenskej republiky ako nové znenie.